CELEX: 32009D0777
Language: lv
Date: 2009-10-21 00:00:00
Title: 2009/777/EK: Komisijas Lēmums ( 2009. gada 21. oktobris ) par aļģu eļļas, kas iegūta no mikroaļģēm Ulkenia sp., izmantošanas paplašināšanu, lai to izmantotu kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97 (izziņots ar dokumenta numuru C(2009) 7932)

23.10.2009   
            
            
               LV
            
            
               Eiropas Savienības Oficiālais Vēstnesis
            
            
               L 278/54
            
         
      KOMISIJAS LĒMUMS
   
   (2009. gada 21. oktobris)
   par aļģu eļļas, kas iegūta no mikroaļģēm Ulkenia sp., izmantošanas paplašināšanu, lai to izmantotu kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97
   (izziņots ar dokumenta numuru C(2009) 7932)
   (Autentisks ir tikai teksts angļu valodā)
   (2009/777/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Lonza Ltd. (bij. Nutrinova) 2004. gada 4. novembrī Vācijas kompetentajām iestādēm iesniedza lūgumu par aļģu eļļas, kas iegūta no mikroaļģēm Ulkenia sp., kā jaunas pārtikas produktu sastāvdaļas izmantošanas paplašināšanu.
            
         
               (2)
            
            
               Vācijas kompetentā pārtikas vērtēšanas struktūra 2005. gada 9. februārī sniedza sākotnējā novērtējuma ziņojumu. Šajā ziņojumā tā secināja, ka, paplašinot no mikroaļģēm Ulkenia sp. iegūtās eļļas izmantošanu, varētu rasties risks, ka nepieņemamā veidā palielinās uzņemamā DHA (dokozaheksaēnskābes) deva.
            
         
               (3)
            
            
               Sākotnējā novērtējuma ziņojumu Komisija 2005. gada 21. aprīlī nosūtīja visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā noteiktajā 60 dienu laikā saskaņā ar minēto noteikumu tika izteikti pamatoti iebildumi pret šā produkta tirdzniecību.
            
         
               (5)
            
            
               Iebildumos dalībvalstis izteica bažas par paaugstināto omega-3 taukskābju un jo īpaši DHA (dokozaheksaēnskābes) līmeni uzņemamajā devā.
            
         
               (6)
            
            
               Tomēr galvenais omega-3 taukskābju avots ir zivju eļļa. Pašlaik to kategoriju pārtikas produktos, kuriem tiek lūgta atļauja pievienot no mikroaļģēm Ulkenia sp. iegūtu eļļu, par omega-3 taukskābju avotu var izmantot gan zivju eļļu, gan arī no mikroaļģēm Ulkenia sp. iegūtu eļļu.
            
         
               (7)
            
            
               Tāpēc nav paredzams, ka, izmantojot no mikroaļģēm iegūtu eļļu pielikumā minētajās pārtikas produktu grupās, vispārējā omega-3 taukskābju deva palielinātos līdz nepieņemamam daudzumam.
            
         
               (8)
            
            
               No mikroaļģēm Ulkenia sp. iegūtā eļļa atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   No mikroaļģēm Ulkenia sp. iegūto eļļu, kuras specifikācija sniegta I pielikumā, var laist tirgū Kopienā kā jaunu pārtikas produktu sastāvdaļu lietojumiem un maksimālajos daudzumos, kuri norādīti II pielikumā.
   2. pants
   Pārtikas produktiem, kas satur minēto vielu, sastāvdaļu sarakstā iekļauj apzīmējumu “no mikroaļģēm Ulkenia sp. iegūta eļļa”.
   3. pants
   Šis lēmums ir adresēts uzņēmumam Lonza Ltd., Muenchensteinerstrasse 38, CH – 4002 Basel.
   
      Briselē, 2009. gada 21. oktobrī
      
         
            Komisijas vārdā –
         
            Komisijas locekle
         
         Androulla VASSILIOU
         
      
   
   
      (1)  OV L 43, 14.2.1997., 1. lpp.
   
      I PIELIKUMS
      
         NO MIKROAĻĢĒM ULKENIA SP. IEGŪTAS EĻĻAS SPECIFIKĀCIJA
      
      
                  Skābes skaitlis
               
               
                  ne vairāk kā 0,5 mg KOH/g
               
            
                  Peroksīda skaitlis (PS)
               
               
                  ne vairāk kā 5,0 meq/kg eļļas
               
            
                  Mitrums un gaistošo vielu saturs
               
               
                  ne vairāk kā 0,05 %
               
            
                  Nepārziepjojamās vielas
               
               
                  ne vairāk kā 4,5 %
               
            
                  Transtaukskābes
               
               
                  ne vairāk kā 1 %
               
            
                  
                     DHA (dokozaheksaēnskābes) saturs
               
               
                  vismaz 32,0 %
               
            
   
      II PIELIKUMS
      
         NO MIKROAĻĢĒM ULKENIA SP. IEGŪTAS EĻĻAS LIETOŠANA
      
      
                  Lietošanas grupa
               
               
                  DHA (dokozaheksaēnskābes) maksimālais pieļaujamais daudzums
               
            
                  Miltu izstrādājumi (maize un maizītes)
               
               
                  200 mg/100 g
               
            
                  Graudu batoniņi
               
               
                  500 mg/100 g
               
            
                  Bezalkoholiskie dzērieni (arī dzērieni uz piena bāzes)
               
               
                  60 mg/100 ml